Irma Salo Jæger

Irma Salo Jæger (født 1928) er en finsk-norsk bildekunstner og tegner. Hun har utdannelse som magister i kunsthistorie i Helsingfors i 1953, utdannelse fra Statens håndverks- og kunstindustriskole, Oslo (1954–1957) samt fra Statens kunstakademi 1958–1961.

Jægers arbeider handler om hvordan linjer, former og farger kan skape en harmonisk helhet ved å fordeles utover en avgrenset flate. Hennes arbeider har gjennom årene fått et stadig mer klassisk preg. Jægers arbeider fra 1960-årene, ofte laget med palettkniv, har et mer utflytende og ekspressivt uttrykk. Innstrammingen av uttrykket har gradvis funnet sted etter at hun i 1970- og 1980-årene laget en lang rekke offentlige utsmykninger, på sykehus, skoler og i drabantbyer utenfor Oslo, i tre, stein og glass.Aftenposten 7. september 2008. Ramberg, Truls: «Standhaftig kunstnerveteran»

Jægers verker er utstilt og kjøpt inn ved en lang rekke norske og utenlandske institusjoner. Hun har laget flere offentlige utsmykninger, deriblant til Rikshospitalet, Høgskolen i Agder samt Bøler T-banestasjon. Maleriet «Lyset ved pinsetider» ble brukt på et frimerke i serie Norsk kunst II, 2009«Norsk kunst II» I: Frimerkeposten; nr 1, 2009

Jæger var professor ved Statens kunstakademi (1986–1992). Hun har dessuten hatt flere verv i norske bildekunstnerorganisasjoner.

Jæger er bosatt i Oslo.  

I 2010 ble Jæger utnevnt til ridder av 1. klasse av St. Olavs Orden for sin innsats for norsk billedkunst.Utnevnelser til St. Olavs Orden, kongehuset.no, 7. juni 2010. Finlands president tildelte i 2008 Jæger riddertegnet av 1. klasse av Finlands løves orden.Finsk riddertegn til kunstneren Irma Salo Jæger, Finlands Ambassade, Oslo.

 Referanser 

 Eksterne lenker 
 Irma Salo Jæger i Kunstnerregisteret

Kategori:Finske malere
Kategori:Norske billedkunstnere
Kategori:Norske kunstprofessorer
Kategori:Riddere av 1. klasse av St. Olavs Orden
Kategori:Finlands løves orden
Kategori:Nordmenn født i Finland
Kategori:Kvinnelige malere
Kategori:Personer fra Soini
Kategori:Fødsler i 1928
Kategori:Finske billedkunstnere